
Ministru kabineta rīkojums Nr. 270
Rīgā 2025. gada 13. maijā (prot. Nr. 19 13. §)
Par Augšdaugavas novada pašvaldībai piederošo nekustamo īpašumu "Ūsiņi" un "18. novembra iela 416" Naujenes pagastā, Augšdaugavas novadā, daļu pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu, 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā šādu Augšdaugavas novada pašvaldībai piederošo nekustamo īpašumu daļas:
· 1.1. nekustamā īpašuma "Ūsiņi" (nekustamā īpašuma kadastra Nr. 4474 005 0234) daļu – zemes vienību (zemes vienības kadastra apzīmējums 4474 005 0612) 0,0253 ha platībā – Naujenes pagastā, Augšdaugavas novadā;
· 1.2. nekustamā īpašuma "18. novembra iela 416" (nekustamā īpašuma kadastra Nr. 4474 005 0016) daļu – zemes vienību (zemes vienības kadastra apzīmējums 4474 005 0610) 0,0355 ha platībā – Naujenes pagastā, Augšdaugavas novadā.
· 2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu  un likuma "Par autoceļiem" 7. panta pirmo daļu  šā rīkojuma 1. punktā minēto nekustamo īpašumu daļas (turpmāk – nekustamie īpašumi):
· 2.1. izmantot autoceļu valsts pārvaldes funkcijas īstenošanai;
· 2.2. bez atlīdzības nodot Augšdaugavas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.
· 3. Satiksmes ministrijai, nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr tiek nodrošināta šā rīkojuma 2.1. apakšpunktā minētās funkcijas īstenošana.

